[{"text_idx": "#000000", "text": "Gipuzkoako alkateei galdetzen diete ea zer egin behar duten erraustegiaren zorpetzearen aurrean"}, {"text_idx": "#000002", "text": "Udalerriei erraistegoal ezarritako zor ez-legitimoa salatu zen Donostian abenduaren 27ko protestan."}, {"text_idx": "#000004", "text": "Usurbilgo Noaua hedabideak zabaldu du albistea, iturritzat hartuz duela egun batzuk Gipuzkoa Zutik mugimendua sare sozialetan aipatzen ari dena: \u201cHerritar talde bat Donostialdea eta inguruko herrietako udal erregistroetan eskaera bat sartzen ari da, bertako alkateei zuzenduta. Azken egunetan jasotako informazioak kezkatuta, hau da, udalerri bakoitzak erraustegia eraiki eta kudeatzeko 2051. urtera arte zenbat ordaindu beharko duen ikusita, zuzenean udalera jotzea erabaki dute beren ezinegona adieraztera. Donostian, Hernanin, Errenterian, Usurbilen,... sartu dute dokumentua dagoeneko. Herritar talde honek sarean mezua zabaltzeko eskatu eta dei egiten du beste udalerrietan ere eskaera bera erregistratzera joateko\u201c."}, {"text_idx": "#000005", "text": "Herritarrek nork bere alkateari galdera egin diezaioten idatzi eredua. (Argazkia: Gipuzkoa Zutik)"}, {"text_idx": "#000006", "text": "Udaletan aurkeztutako idatzian herritarrok beren alkateei honako lau galderoi erantzutea eskatzen diete:"}, {"text_idx": "#000007", "text": "1- Zu buru zaren Udal horrek ekitaldi publikoan kontratu hori onartu edo errefusatzeko erabakirik hartu al du?\n2- 2051 urte arteko kontratu hori eta herritarrontzako bezala udalarentzako dauzkan ondorio larriak onartzeko edo errefusatzeko eztabaidarik eta erabakirik egon bada, gai larri honen inguruan zein iritzi azaldu dute Udalean dauden alderdi eta ordezkari politikoek, eta zein agiritan daude argitaratuta?\n3- Udalak ohartarazi al ditu herritarrak prentsa edo bestelako hedabidez 2051 arte lotuko dituen kontratu horren ondorio eta xehetasunez?\n4- Udalean aztertu duzue hondakinen kudeaketa berriro ere udalaren eskura pasatzeko aukera? Aztertu duzue zein eragin eta ondorio izango lituzkeen hondakinen kudeaketa udalaren eskumenera itzultzeko aukerak?\u201d."}, {"text_idx": "#000008", "text": "Zure e-posta helbidea ez da argitaratuko. Beharrezko eremuak * markatuta daude"}, {"text_idx": "#000012", "text": "Iker(e)k Erraustegien aurkako protestak Bilbon atzo, Lasarte-Orian gaur eta asteburuan Zubietan bidalketanMertxe Larrea(e)k Marseillako erraustegi inguruko elikagaietan ere dioxina topatu dute bidalketanJuan mari Iriondo(e)k Pisan (Italia) alarma piztu da bere erraustegiak minbiziak eragin dituela frogatu dutenean bidalketanAlberto M(e)k Pisan (Italia) alarma piztu da bere erraustegiak minbiziak eragin dituela frogatu dutenean bidalketanTere(e)k Pisan (Italia) alarma piztu da bere erraustegiak minbiziak eragin dituela frogatu dutenean bidalketan"}]